སོ་སོ་ཆོས་པ་ཞིག་དང༌།ཆོས་ཁས་ལེན་མཁན་ཞིག་ཡིན་ན་ནི་དེ་བས་ཀྱང་ང་རང་ཚོས་ནམ་རྒྱུན་གདན་སྒང་ལ་ཁ་ཏོན་དགེ་སྦྱོར་བྱེད་པའི་སྐབས་ལ་སེམས་ཅན་ཐམས་ཅད་ལ་ཕན་པ་ཡོང་བར་ཤོག་ཅེས་སྨོན་ལམ་བརྒྱབ་པ་ཙམ་མ་ཡིན་པར།སེམས་ཅན་ཞིག་གི་ཚེ་རབས་ཕྱི་མ་ག་རེ་ཡིན་རུང་མིན་རུང་ཚེ་འདིའི་མདུན་ལམ་ལ་བཟོ་ལྟ་བཟོ་རྒྱུ་ཞིག་སོ་སོའི་ལག་པར་སླེབས་ཡོད་པ་རེད།ཆོས་ཤོད་ཀྱི་ཡོད་ཟེར་ནས་ཁྲི་ཞིག་གི་སྒང་ནས་ཤོད་དགོས་པ་དང༌།གཞན་དག་རྒྱ་ཆེན་པོ་ཤོད་དགོས་པ་མ་རེད།ཡ་རབས་བྱོས།མ་རབས་མ་བྱེད།མི་བཟང་པོ་བྱོས།མི་གཞུང་བཟང་པོ་བྱེད་དགོས་ཞེས་བཤད་པ་ཡིན་ན་ཆོས་ཀྱི་སྙིང་དོན་དེ་རེད།